傳《反黑2》因資金問題停產 陳煒唔知幾時開工
網劇《反黑2》近日突傳資金問題全面停工,有份參演的藝人陳煒前晚現身活動,提到該劇停工,她表示不清楚箇中原因,但早前見到監製都有問對方何時能夠開工:「我好似都聽到話兩、三個禮拜後,唔太清楚,我暫時淨係知道我4月拍旅遊節目,5月就要開拍新劇。」工作忙碌,未知能否騰出時間拍《反黑2》。劇中另一位演員江嘉敏回應時表示所知甚少,工作一向交由經理人負責:「因為呢排拍緊另一個劇《武林》,其他工作就交畀公司處理,我知道經理人一路都幫我安排緊《反黑2》試造型,至於實際情況真係唔清楚,我淨係專心打好功夫做好啲戲。」同樣有份拍攝該劇的陳瀅亦作出回應:「呢啲我真係唔知,等公司處理。」
昨日《反黑2》劇組就停拍一事發聲明,強調拍攝計劃不會因此終止,透露一位主要投資者屬海外基金,現匯款已順利逐步通過,拍攝亦將於短期內恢復進行,該劇出品人兼監製宋本中昨日受訪時提到陳煒未知開工時間:「佢嘅拍攝期喺年中至年底,所以完全冇影響。」